CORPS CONSULAIRE – AARHUS
Foreningen af Fremmede Magters Konsuler i Aarhus

[bookmark: Start]GENERALFORSAMLING - REFERAT

Onsdag den 21. juni 2016 afholdtes ordinær generalforsamling i Corps Consulaire Aarhus, Foreningen af Fremmede Magters Konsuler i Aarhus, for året 2015/16 HOS Schouw & Co, Chr. Filtenborgs Plads 1, 8000 Aarhus C.

Følgende konsuler var mødt:

[bookmark: _GoBack]Kjeld Ranum, Zoe Winding, Henrik Lindberg, Henning Holmen Møller, Poul Viggo Bartels Petersen, Ole Munch, Michael Holm, Claus Søgaard Poulsen, Søren Lund, Heine Sveistrup Jensen, Jørn B Jensen, Hans Secher Schmidt, Claus Herluf, Mogens Ellerbæk, Morten Munk, Jens Pauli, Claus Herluf, Jørgen B. Jensen, Jens Bjerg Sørensen, Heine Bach og Henrik Kleis.

Den fungerende formand, Heine Bach bød velkommen.

Derefter behandledes følgende dagsorden:

1. Valg af dirigent

Til dirigent valgtes konsul for Luxemborg advokat Poul Viggo Bartels Petersen, der konstaterede, at generalforsamlingen var lovlig og beslutningsdygtig.

2. Formandens beretning


Formanden orienterede om, at den hidtidige formand advokat Ole Ravnsbo var ophørt med at fungere som konsul for Polen med udgangen af 2015, og at den resterende bestyrelse (Heine Bach og Jens Bjerg Sørensen) i henhold til vedtægterne besluttede at supplere bestyrelsen med konsul for Storbritanien, advokat Henrik Kleis.

Bestyrelsen konstituerede sig herefter med Heine Bach som fungerende formand, Jens Bjerg Sørensen som næstformand og Henrik Kleis som kasserer. Efterfølgende indstillede bestyrelsen Henrik Kleis som nyt bestyrelsesmedlem i Corps Consulaire Danmark, og valget hertil blev konfirmeret på den ordinære generalforsamling i Corps Consulaire Danmark den 2. juni.
 
Formanden takkede herefter foreningens mangeårige formand, Ole Ravnsbo, for indsatsen, ligesom der blev udtrykt en stor tak til sekretær Lena Nordby for hendes store indsats i foreningens sekretariat.

Foreningen har nu 34 aktive og 12 passive medlemmer.

Formanden orienterede herefter om et møde, der i januar havde været afholdt med præsidenten for Corp Consulaire Danmark, Fritz Schur på dennes foranledning, idet Schur ønskede at orientere sig om de drøftelser, der har været i vor forening omkring evt. at optage de i Jylland med exequatur fungerende konsuler. Dette blev som bekendt drøftet på generalforsamlingen sidste år og hvor den daværende bestyrelse var yderst betænkelig ved at udvide uden for Aarhus, da dette kunne give problemer med Corps Consulaire Danmark. Bestyrelsen er enig med CC Danmark om, at der uanset lokalforeninger kun er ét CC Danmark. 

Foreningen har også som tidligere indgivet emner til konsuler til CC Danmark til brug for særligt de fremmede magter, der ikke selv er i besiddelse af potentielle velegnede emner.


Formanden oplyste endvidere om at han på foreningens vegne den 27. juni vil repræsentere foreningen ved modtagelsen af Dronningen og Prinsen, når Kongeskibet ankommer til Aarhus. Traditionen tro stiller foreningen op og samtidig tilsendes en buket med et velkommen til sommeropholdet i Aarhus til Marselisborg.

Henrik Kleis, der på foreningens vegne havde deltaget i generalforsamlingen på Corps Consulaire Danmarks generalforsamling, orienterede på formandens opfordring kort om forløbet. Landsforeningen havde i 2015 153 aktive honorære konsuler som medlemmer og 71 passive. I 2005 var tallene hhv. 177/51. Præsidenten havde endvidere i sin beretning orienteret om, at kravene til konsulers vandel var skærpede, bl.a. i relation til færdselsforseelser, afgivelse af forkerte oplysninger om konsulaternes status og beliggenhed samt manglende tilgængelighed, og i det hele taget er Protokollen meget opmærksom på, om konsulerne opfylder kravene til ”good behavior”. Findes det ikke at være tilfældet tilbagekaldes eksekvaturen omgående. 


3. Fremlæggelse af regnskab

Foreningens årsregnskab blev i hovedpunkter gennemgået af kassereren, Henrik Kleis, og enstemmigt godkendt.

4. Fastsættelse af kontingent og indskud

Kontingent og indskud blev i overensstemmelse med Rådets indstilling fastsat til:

Årligt kontingent for aktive medlemmer		kr.	    500,00
Årligt kontingent for passive medlemmer		kr.	    200,00
Indskud:				kr.	    750,00
Indskud for generalkonsuler:			kr.	  1.500,00

5. Forslag fra medlemmer

Der var indkommet 2 forslag fra en gruppe medlemmer:

a) Forslag om at supplere vedtægternes formål i § 2 med forskellige hensigtserklæringer.

Dirigenten konstaterede, at der tilsyneladende først og fremmest var tale om opfordringer til hvilke arbejdsopgaver den kommende bestyrelse kunne påtage sig, hvorfor forslaget ikke kom til afstemning som vedtægtsændring. Dette erklærede forslagsstillerne sig enige i og gav udtryk for, at dette heller ikke havde været hensigten.

b) Forslag om at ændre vedtægterne § 3. afsnit til: ”Foreningen ledes af et råd på 3-6 medlemmer.”

Forslagene blev uddybende motiveret af konsul for Ukraine Morten Munk.

Dirigenten oplyste at generalforsamlingen var beslutningsdygtig - også i relation til vedtægtsændringer, hvis et antal fuldmagter, som han under generalforsamlingen havde fået overbragt, blev lagt til grund som medtællende stemmer, uanset at dette spørgsmål ikke var omtalt i vedtægterne. Da der ikke i forsamlingen var indvendinger mod dette, og da der i øvrigt ikke var røster imod forslaget, konstaterede dirigenten, at dette var vedtaget.


6. Valg af medlemmer til Rådet

Der blev opstillet 6 kandidater til rådet, og dirigenten konstaterede at alle 6 blev valgt:

Konsul for Burkino Faso - Jens Pauli
Generalkonsul for Ungarn - Heine Sveistrup Jensen
Konsul for Frankrig - Allan Aagaard
Konsul for Malta – Mogens Ellerbek
Konsul for Tjekkiet – Niels Brøchner
Konsul for Storbritanien – Henrik Kleis


7. Valg af revisor

Konsul Jørgen B. Jensen ønskede ikke genvalg og i stedet valgtes enstemmigt konsul for Nederlandene Jens Bjerg Sørensen. 

Formanden takkede den afgående revisor for denne indsats gennem årene.

8. Eventuelt

Der forelå intet til behandling.

Herefter hævedes generalforsamlingen.



Som formand


			
Heine Bach


Rådet konstituerede sig efterfølgende således:

Mogens Ellerbæk	Formand
Niels Brøchner		Næstformand
Heine Sveistrup	Kasserer
Jens Pauli 		Sekretariat
Allan Aagaard		Referent
Henrik Kleis 		Rådskontakt

